סימור קאסל

סימור ג'וזף קאסל (באנגלית: Seymour Joseph Cassel;‏ 22 בינואר 1935 – 7 באפריל 2019) היה שחקן קולנוע אמריקאי. היה מועמד פרס אוסקר לשחקן המשנה הטוב ביותר לשנת 1968 על הופעתו בסרט "פנים". קאסל נולד בדטרויט, מישיגן למנסרטיה אן ולסימור ג'וזף קאסל. התחיל את דרכו כשחקן לצידו ותחת בימויו של במאי סרטי האינדי ג'ון קסאווטס בסרטים "מיני ומוסקוביץ" לצידה של ג'ינה רולנדס, "רציחתו של סוכן הימורים סיני" ו"פנים" בתפקיד איש העסקים צ'אט עליו הועמד קאסל לפרס אוסקר לשחקן המשנה הטוב ביותר. שיחק בסרטים "ולנטינו" בתפקיד סוכן הכישרונות ג'ורג' אולמן המגלה את השחקן האיטלקי רודולף ולנטינו (רודולף נורייב) ובקומדיית הפעולה "שיירה" בתפקיד המושל ג'רי האסקינס. בשנות ה-90 שיחק בעיבוד הקולנועי לקומיקס "דיק טרייסי" בתפקיד סם קאצ'ם שותפו של הבלש דיק טרייסי (וורן בייטי), בעיבוד הקולנועי לספר "פנג הלבן", בקומדיות "בתוך המרק" בתפקיד מוערך מאוד לצידו של סטיב בושמי, "המרוץ לצמרת של מקס פישר" בתור ברט אביו של הנער מקס פישר (ג'ייסון שוורצמן), "זה יכול לקרות לך", "ירח דבש בלאס וגאס" ובדרמות "יומן של רוצח שכיר" בכיכובו של פורסט ויטאקר, ו"הצעה מגונה" בתפקיד מר שקלפורד. בשנת 1996 שיחק בתפקיד ראשי בסיטקום "חברה טובה" ברשת CBS, בכיכובה של לורן גרהאם. בשנת 2000 הופיע בסרטו של סטיב בושמי "מפעל החיות" בתפקיד לוטננט סימן. ב-2001 השתתף בקומדיה "משפחת טננבאום" בתפקיד מפעיל המעליות דאסטי חברו של רויאל טננבאום (ג'ין הקמן). ב-2005 שיחק בפעם השלישית תחת בימויו של סטיב בושמי בדרמה הקומית "ג'ים הבודד" בתור דון אביו של הסופר ג'ים (קייסי אפלק). ב-2007 השתתף בעיבוד הקולנועי למשחק המחשב פוסטל. ב-2009 שיחק בהפקה של לוק בסון "סטטן איילנד" בתפקיד החירש המבוגר ג'ספר סביאנו. קאסל נפטר בלוס אנג'לס, קליפורניה ב-7 באפריל 2019. היה אב לשני ילדים, אחד מהם הוא העורך מתיו קאסל, בנה של אשתו השחקנית, אליזבת דירינג. צללים (1959) הקילרים (1964) קוגן בלוף (1968) פנים (1968) המהפכה (1970) מיני ומוסקוביץ (1971) אישה תחת השפעה (1974) רציחתו של סוכן הימורים סיני (1976) ולנטינו (1977) ליל הפתיחה (1978) שיירה (1978) חלומות קליפורניה (1979) איש ההר (1980) מלך ההר (1981) זרמי אהבה (1984) עין הנמר (1986) אדם רזה (1987) ג'וני תהיה טוב (1988) תוכנית בגדים (1988) טראק 29 (1988) אמה חורגת מטורפת (1989) דיק טרייסי (1990) פנג הלבן (1991) יומן של רוצח שכיר (1991) בתוך המרק (1992) אהבה היא כזו (1992) ירח דבש בלאס וגאס (1992) הצעה מגונה (1993) נקודת רתיחה (1993) זה יכול לקרות לך (1994) נערה מתה (1996) הפאב של השכונה (1996) ההום ראן האחרון (1996) דברים שמעולם לא סיפרתי לך (1996) Cannes Man‏ (1996) תירגע... זה רק סקס (1998) המרוץ לצמרת של מקס פישר (1998) הצוות (2000) מאחורי החומות (2000) The Sleepy Time Gal‏ (2001) 61* (2001) - סרט טלוויזיה משפחת טננבאום (2001) פאסידונה (2002) כסף בגן עדן (2002) לימודים גנובים (2002) תקועים לנצח (2003) עמוק במים (2004) קצב היממה (2005) ג'ים הבודד (2005) הדיירים (2005) לפני שהיה לזה שם (2005) סיפורו של וונדל בייקר (2005) Welcome to California‏ (2005) ליגת הבירה של ארטי לנג (2006) פוסטל (2007) חלומות הוליוודים (2007) תגיע בשבילי (2008) לאהוב ולמות (2008) - סרט טלוויזיה סטטן איילנד (2009) לרדוף אחר 3000 (2010) פיט סמולס מת (2010) The Dependables‏ (2014) At the Maple Grove‏ (2014) Time Framed‏ (TBA) הדון האחרון (1997) לאקי (2003) שוד (2006) מדיה וקבצים בנושא סימור קאסל בוויקישיתוף סימור קאסל, במסד הנתונים הקולנועיים IMDb (באנגלית) סימור קאסל, באתר AllMovie (באנגלית) סימור קאסל, באתר Rotten Tomatoes (באנגלית) סימור קאסל, במסד הנתונים הקולנועיים KinoPoisk (ברוסית) סימור קאסל, באתר "Find a Grave" (באנגלית)